4.2.5

4.2.5 Ταξινόμηση Αποτελεσμάτων
**Στόχοι / Προσδοκώμενα Αποτελέσματα** Ο μαθητής/τρια πρέπει να είναι ικανός/ή:
 * να χρησιμοποιεί τη φράση order by ώστε να ταξινομεί τις πληροφορίες στην αναζήτηση
 * να επιλέγει αύξουσα ή φθίνουσα ταξινόμηση των εγγραφών

Στην SQL χρησιμοποιείται η φράση order by ώστε οι εγγραφές στο αποτέλεσμα να είναι ταξινομημένες (π.χ. με αλφαβητική σειρά) με βάση το αντίστοιχο πεδίο.
 * Διάταξη των εγγραφών – ORDER BY**

code format="sql" Select Επώνυμο, Όνομα From Μαθητής Order by Επώνυμο code

Δηλαδή επέλεξε και εμφάνισε ταξινομημένες σε αύξουσα σειρά, βάση του Επωνύμου τις πληροφορίες για το Επώνυμο, Όνομα από τον πίνακα Μαθητής

Η προεπιλογή είναι η αύξουσα διάταξη, αλλά μπορούμε να επιλέξουμε διάταξη χρησιμοποιώντας το asc (αύξουσα) ή το desc (φθίνουσα). Επίσης, μπορούμε να κάνουμε ταξινόμηση χρησιμοποιώντας πολλά πεδία.

code format="sql" Select Επώνυμο, Όνομα From Μαθητής Order by Επώνυμο desc, Όνομα asc code

Δηλαδή επέλεξε και εμφάνισε ταξινομημένες σε φθίνουσα σειρά, βάση του Επωνύμου και στη συνέχεια στις εγγραφές με κοινό Επώνυμο σε αύξουσα βάση του Ονόματος, τις πληροφορίες για το Επώνυμο, Όνομα από τον πίνακα Μαθητής.

Ταξινόμηση εγγραφών μπορούμε να έχουμε και όταν η επιλογή των πεδίων είναι από περισσότερους από έναν πίνακες. code format="sql" Select Επώνυμο, Όνομα, Τάξη From Μαθητής, ΕγγραφήΜαθητή Where Μαθητής.ΑΜ= ΕγγραφήΜαθητή.ΑΜ_Μαθητή Order by Τάξη code

Δηλαδή επέλεξε και εμφάνισε ταξινομημένες σε αύξουσα σειρά τις πληροφορίες για το Επώνυμο, Όνομα και την Τάξη από τους πίνακες Μαθητής και ΕγγραφήΜαθητή, για όλους τους μαθητές. Στο αποτέλεσμα, εμφανίζονται όλοι οι δυνατοί συνδυασμοί των δύο πινάκων που έχουν κοινό πεδίο τον ΑΜ, ταξινομημένοι ανά τάξη.

Η ταξινόμηση μπορεί να γίνει και με πεδία που δεν εμφανίζονται στο Select, ενώ δεν επιτρέπεται η ταξινόμηση με βάση τις πράξεις μεταξύ πεδίων.
 * Σημείωση**


 * [[Image:MySQL SELECT Μαθητής DESC ASC.png width="500"]] || [[Image:MySQL SELECT Μαθητής Εγγραφή Τάξη.png width="500"]] ||
 * Εικόνα 4.2.5.1 Ταξινόμηση με δύο πεδία, Φθίνουσα στο Επώνυμο και Αύξουσα στο Όνομα || Εικόνα 4.2.5.2 Ταξινόμηση σε Αύξουσα σειρά της Τάξης, από δύο πίνακες ||

**Ερωτήσεις/ Δραστηριότητες** 1. Προσδιορίστε και αναπτύξτε τις αντίστοιχες εντολές select, ώστε να απαντηθούν τα ερωτήματα:
 * Εμφανίστε ταξινομημένα σε αύξουσα σειρά Επωνύμου και Ονόματος, τα στοιχεία των μαθητών που έχουν κάνει εγγραφή στην Α τάξη το σχολικό έτος 2015-2016
 * Εμφανίστε ταξινομημένα σε αύξουσα σειρά τα μαθήματα. Μπορεί να γίνει ταξινόμηση των μαθημάτων ανά τάξη;
 * Εμφανίστε σε φθίνουσα σειρά του γραπτού βαθμού τους μαθητές της Α τάξης που έγραψαν στο μάθημα Συστήματα Διαχείρισης Βάσεων Δεδομένων και Εφαρμογές στο Διαδίκτυο το σχολικό έτος 2014-2015, βαθμό >10.